अफगानिस्तान में 13 तालिबान आतंकवादी ढेर  
अफगानिस्तान में सेना एवं पुलिस के संयुक्त अभियान में कम से कम 13 तालिबान आतंकवादी मारे गए और कमांडर मुल्ला शोहबत के नेतृत्व में 30 आतंकवादियों ने आत्मसमर्पण कर शांतिप्रक्रिया में शामिल हो गए।
अफगानिस्तान में सेना एवं पुलिस के संयुक्त अभियान में कम से कम 13 तालिबान आतंकवादी मारे गए और कमांडर मुल्ला शोहबत के नेतृत्व में 30 आतंकवादियों ने आत्मसमर्पण कर शांतिप्रक्रिया में शामिल हो गए। इसके अलावा  विभिन्न आतंकवादी घटनाओं में एक पुलिसकर्मी समेत सात लोग मारे गए और सात अन्य घायल हो गए।
	 
	समाचार एजेंसी सिन्हुआ ने सेना के प्रवक्ता मोहम्मद नजर सुल्तानी के हवाले से बताया कि तलाशी अभियान के दौरान गजनी प्रांत में सात और पकतिका प्रांत में छह आतंकवादी मारे गए। पुलिस ने बताया कि पकतिका में तालिबान नेता ओमरी भी मारा गया।
	 
	बदख्शां प्रांत के वरदोज जिले में सड़क के किनारे बम विस्फोट से एक पुलिसकर्मी की मौत हो गई जबकि सात अन्य घायल हो गए।
	 
	पकतिका प्रांत के खोशमंद जिले में सड़क के किनारे बम विस्फोट से वाहन में सवार कम से कम छह नागरिकों की मौत हो गई।
	 
	सरकारी प्रवक्ता ने बताया कि बदख्शां प्रांत में 30 तालिबान आतंकवादियों ने समर्पण कर दिया। शहरी बुजुर्ग जिले में मुल्ला सोहबत के नेतृत्व में आतंकवादियों ने हिंसा का रास्ता छोड़कर शांति प्रक्रिया में शामिल हो गए। उन्होंने 30 एके 47 राइफलों को सुरक्षा अधिकारियों को सौंपे।